240 Jac. G. Otto, 
$ 8. 
Undersøgelse af Kornbrændevin. 
Paa Grund af de forskjellige ætheriske og tildels olieagtige 
Bestanddele, som Kornbrændevinet indeholder, maatte man paa 
Forhaand vente, at den fysiologiske Virkning ved samme Alko- 
holgehalt var noget forskjellig fra det absolut rene (9: kun alko- 
holholdige) Brændevin. Et andet Spørgsmaal var det imidlertid, 
om man er berettiget til uden videre at bedømme dets større 
eller mindre Godhed i Forhold til den valgte Enhed af ren van- 
dig Alkohol. Saalænge man imidlertid ikke har noget andet 
objektivt Maal for Virkningerne end Temperaturnedsættelsen, 
resp. den Tid der medgaar, inden et Dyr dør, naar det nedsæn- 
kes i et Bad af Brændevinet, tror jeg, man er berettiget dertil, 
saamegetmere som Erfaring har vist mig, at ingen Brændevins- 
sort har saa svage Virkninger som den rene fortyndede Alko- 
hol af samme Alkoholgehalt. At Differentserne i Graden af 
Virkningen ikke er store, var ligeledes noget, man kunde vente, 
men saasnart de er konstante, og saasnart begge de valgte For- 
søgsmethoder i det hele og store taget giver overensstemmende 
Resultater, er dog dette det eneste Maal, man overhovedet kan 
lægge til Grund for Bedømmelsen. 
Antallet af de undersøgte Kornbrændevine var 7, alle af 
indenlandsk Fabrikat. De betegnes i det følgende med fortlø- 
bende Nummere fra No. 1 til No. 7, ordnede efter det Resul- 
tat, som Undersøgelsen gav, idet det bedste er betegnet som 
No. 1, det sletteste som No. 9. 
1. Til Kaninforsøgene anvendtes 2 Kaniner (a & b), hvis 
Modstandskraft i Forhold til Normalforsøgsdyret var bestemt til 
resp. 0,85 og 0,8. Efter at samtlige Brændevine var bragte paa 
en Alkoholgehalt af 45 %, udførtes Forsøgene nølagtig paa den 
S. 236 beskrevne Maade og for hver Kanin med et Mellemrum 
af 8 Dage mellem hvert Forsøg. Resultaterne meddeles først i 
